Diari Oficial de la Generalitat Valenciana


Sumari del DOGV 4167, del 14-01-2002 (2002/218)

ORDRE de 7 de gener de 2002, del conseller de Cultura i Educació, per la qual es modifica parcialment la normativa que regula els sistemes de finançament que regixen el sosteniment amb fons públics de les unitats corresponents al segon cicle d'Educació Infantil que disposen els centres de titularitat de les corporacions locals, d'altres administracions públiques i de titularitat privada concertats en Ensenyament Bàsic.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/01/07/(1)/dof/vci/html**

### Dades del document

Número de DOGV
:   4167

Data del DOGV
:   14-01-2002

Secció del DOGV
:   I. DISPOSICIONS GENERALS

Número del document
:   2002/218


Data del document
:   07-01-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * administració local
    * educació preescolar
    * manera de finançament
    * cooperació administrativa
    * centre d'ensenyament
    * legislació

ORDRE de 7 de gener de 2002, del conseller de Cultura i Educació, per la qual es modifica parcialment la normativa que regula els sistemes de finançament que regixen el sosteniment amb fons públics de les unitats corresponents al segon cicle d'Educació Infantil que disposen els centres de titularitat de les corporacions locals, d'altres administracions públiques i de titularitat privada concertats en Ensenyament Bàsic. [2002/X218]
  
L'Ordre de 16 de novembre de 2000 (DOGV de 21 de novembre), de la Conselleria de Cultura i Educació, per la qual es regulen els sistemes de finançament que regiran el sosteniment amb fons públics de les unitats corresponents al segon cicle de l'Educació Infantil de què disposen els centres de titularitat de les corporacions locals, d'altres administracions públiques i de titularitat privada concertats en ensenyament bàsic, modificada, al seu torn, per l'Ordre de 17 de gener de 2001 (DOGV de 24 de gener), de la Conselleria de Cultura i Educació, establix, en l'apartat tercer 1.1.2, els requisits que ha de reunir un centre per a poder accedir a la subscripció d'un concert econòmic singular, i, en l'apartat a), s'indica que ha de tractar-se d'un ?centre docent privat amb concert educatiu en règim general per a ensenyament bàsic?. Esta expressió ha exclòs un supòsit al qual s'ha de donar cobertura: el del centre que impartix exclusivament Educació Infantil, però el titular del qual disposa d'un altre centre concertat en ensenyaments bàsics, al qual el primer es troba adscrit. Esta, doncs, és una de les raons per què es modifica l'Ordre de 16 de novembre de 2000.
  
D'altra banda, els centres el titular dels quals és una cooperativa d'ensenyament disfruten d'un tractament particular en el règim de concerts que dissenya la Llei Orgànica 8/1985, de 3 de juliol, reguladora del Dret a l'Educació, tractament que es considera oportú dispensar també en este règim de concerts econòmics singulars per al finançament del segon cicle de l'Educació Infantil, amb la qual cosa també s'homogeneïtza la situació de les cooperatives d'ensenyament titulars de centres docents acollides als distints règims de concerts en vigor. La modificació que s'opera per a donar este tractament específic a les cooperatives d'ensenyament afecta l'apartat sext de l'ordre, en allò que fa referència a l'execució concreta de les obligacions derivades dels concerts econòmics singulars, als models de sol·licitud que, a partir d'ara, prevoran la situació particular de les cooperatives, i als models de documents administratius en què es formalitzen els concerts econòmics singulars, ja que s'hi inclouen models de documents administratius exclusius per a les cooperatives d'ensenyament.
  
Finalment, a la vista de l'experiència viscuda en la tramitació d'estos expedients i dels dubtes interpretatius sorgits, la representativitat en les comissions territorials que es constituïxen ha d'obeir al marc d'actuació d'estes o, el que és el mateix, a l'àmbit provincial i al sector de l'ensenyament concertat; raó per la qual es procedix a l'adequació de la composició de les comissions territorials, responent a este criteri.
  
Per això, en virtut de les atribucions conferides per l'article 35 de la Llei 5/1983, de 30 de desembre, de Govern Valencià
  
ORDENE
  
Únic
  
1. Modificar els apartats tercer.1.1.2.a), sext b) 1, i onze.2 de l'Ordre de 16 de novembre del 2000 (DOGV de 21 de novembre), de la Conselleria de Cultura i Educació, per la qual es regulen els sistemes de finançament que regiran el sosteniment amb fons públics de les unitats corresponents al segon cicle de l'Educació Infantil de què disposen els centres de titularitat de les corporacions locals, d'altres administracions públiques i de titularitat privada concertats en ensenyament bàsic, així com l'annex I de la dita ordre. De la mateixa manera, en l'annex III de la citada ordre, s'inclouen dos nous models de documents administratius en què es formalitzaran els concerts econòmics singulars amb els centres el titular dels quals siga una cooperativa d'ensenyament.
  
2. Els apartats i annexos que es modifiquen queden redactats de la següent forma:
  
?Tercer (?)
  
1. (?)
  
1.2. Per a la subscripció d'un concert econòmic singular:
  
a) Que es tracte d'un centre docent privat amb concert educatiu en règim general per a ensenyament bàsic, o, excepcionalment, si es tracta d'un centre privat que impartix exclusivament Educació Infantil, complisca simultàniament les següents condicions:
  
- que el seu titular compte amb un altre centre docent privat amb concert en règim general per a ensenyament bàsic;
  
- que estos dos centres es troben a la mateixa localitat, si esta només compta amb una àrea d'influència, o, en cas d'ubicar-se en una localitat amb diverses àrees d'influència, que estos dos centres es troben en la mateixa àrea d'influència o en àrees contigües;
  
- i que estos dos centres estiguen adscrits entre si a l'efecte de l'admissió de l'alumnat que promociona de l'Educació Infantil a l'Educació Primària?.
  
?Sext (?)
  
b) (?)
  
1.1) L'Administració pagarà mensualment els salaris al professorat de les unitats amb concert econòmic, com a pagament delegat, i en nom de l'entitat titular del centre, excepte al professorat cooperativista la cooperativa dels quals haja subscrit el model de concert específic per a elles. A este efecte, els titulars dels centres afectats facilitaran a l'administració educativa competent les nòmines del seu professorat, les liquidacions a la Seguretat Social per mitjà de l'emplenament i remissió dels documents oficials de cotització corresponents, així com els parts d'alta, baixa o alteració.
  
Les altes, baixes o modificacions contractuals del professorat en el règim de la Seguretat Social les ha de gestionar el titular del centre en la seua condició d'ocupador en la relació laboral. Les citades circumstàncies hauran de ser acreditades per este davant l'administració educativa competent. Les responsabilitats que pogueren derivar-se de l'incompliment de les obligacions d'altes, baixes, modificacions i liquidació de cotitzacions aniran a càrrec del titular del centre.
  
En les nòmines, s'han d'indicar els professors corresponents a les unitats amb concert econòmic singular, llevat dels professors cooperativistes acollits a la regulació específica per a les cooperatives, sense que, en cap cas, el cost de cada unitat puga excedir els mòduls assenyalats en els pressupostos de la Generalitat Valenciana per a cada exercici, exclosa l'antiguitat. Així mateix, la llista de les nòmines ha d'incloure les circumstàncies que concorren en cada professor, a l'efecte de determinar el sou, l'antiguitat, la cotització a la Seguretat Social, el tipus de retenció a compte del IRPF i altres possibles variants.
  
Totes les activitats del professorat dels centres, tant lectives com no lectives, retribuïdes per l'administració, es prestaran en el nivell d'ensenyament objecte del concert econòmic singular.
  
L'Administració, en pagar els salaris al personal docent dels centres, efectuarà i ingressarà en el Tresor les retencions corresponents a l'Impost sobre la Renda de les Persones Físiques. Així mateix, realitzarà l'ingrés de les oportunes cotitzacions a la Seguretat Social.
  
1.2) En el supòsit del professorat cooperativista dels centres concertats acollits a la regulació específica per a les cooperatives d'ensenyament, es pagaran trimestralment, i directament al titular del centre, les quantitats que, en concepte de salaris i càrregues socials i de despeses variables, corresponguen al citat professorat. La titularitat del centre haurà de presentar, dins del mes següent al trimestre respecte del qual es va lliurar la quantitat, la justificació de gastos efectuats per les quantitats pagades al professorat cooperativista?.
  
?Onze (?)
  
2) Les direccions territorials de Cultura i Educació sotmetran les sol·licituds d'accés presentades, amb la seua documentació, a sengles comissions, que hauran de constituir-se en cada direcció territorial abans del 15 de febrer de cada any, integrades pels següents membres:
  
President: el director o directora territorial de Cultura i Educació.
  
Vocals:
  
- Quatre membres de l'administració educativa, designats pel director o directora territorial de Cultura i Educació.
  
- Quatre representants dels pares i mares d'alumnes, elegits per les confederacions o federacions d'associacions de pares d'alumnes legalment constituïdes més representatives de l'àmbit provincial.
  
- Quatre representants dels ajuntaments de l'àmbit provincial de què es tracte, designats pel director territorial de Cultura i Educació, una vegada escoltada la Federació Valenciana de Municipis i Províncies.
  
- Tres representants dels titulars de centres docents privats concertats, designats per les organitzacions empresarials més representatives del sector, en l'àmbit provincial. En el cas que la designació no es produïsca, s'han de designar els titulars dels dos centres privats concertats amb nombre més gran d'alumnes i el titular del centre amb menor nombre d'alumnes.
  
- Un representant de centres docents privats concertats de titularitat d'una cooperativa d'ensenyament de l'àmbit provincial de què es tracte, designat per les organitzacions que representen este tipus de centres. En el cas que la designació no es produïsca, es designarà la cooperativa titular del centre docent privat concertat amb major nombre d'alumnes.
  
- Quatre representants del professorat, designats per les organitzacions sindicals més representatives del sector de l'ensenyança concertada en l'àmbit provincial de què es tracte.
  
Secretari: el secretari o la secretària de la Direcció Territorial de Cultura i Educació.
  
Les comissions territorials constituïdes examinaran les sol·licituds i la resta de documentació presentada i formularan les propostes de priorització que s'establixen en la present ordre. Les propostes seran presentades al director o directora territorial de Cultura i Educació, abans de l'1 de març de l'any corresponent.-
  
3. L'annex III, en què s'inclouen els models de documents administratius en què es formalitzaran els convenis i els concerts econòmics singulars, ha de contindre també els models següents referits a les cooperatives d'ensenyament:
  
?Concert econòmic singular model A, que subscriuen la Conselleria de Cultura i Educació i la cooperativa d'ensenyament titular del centre docent privat ??????, amb número de codi ?????., per al finançament del segon cicle de l'Educació Infantil, a l'empara de la disposició addicional segona, 3, de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents.
  
..................., ......... d .....-??. de 200..
  
D'una part, el Sr./la Sra. ???????..., conseller de Cultura i Educació, en virtut del que disposa l'apartat onze de l'Ordre de 16 de novembre de 2000, de la Conselleria de Cultura i Educació, per la qual es regulen els sistemes de finançament que regiran el sosteniment amb fons públics de les unitats corresponents al segon cicle de l'Educació Infantil de què disposen els centres de titularitat de les corporacions locals, d'altres administracions públiques i de titularitat privada concertats en educació bàsica (DOGV de 21 de novembre de 2000), i en l'Ordre d ?.. d ?????de ??., de la Conselleria de Cultura i Educació, per la qual s'aproven els concerts econòmics singulars (DOGV d - d ??????.de 200..)
  
D'altra part, el Sr./la Sra. ......-???, amb DNI núm. ..-?., en qualitat de ......-?..del centre docent privat .....-???....... inscrit en el Registre de Centres Docents de la Comunitat Valenciana amb el número ??....-.., ubicat al carrer o plaça...-?????, número ?. de ?????.. (...-????), com acredita fefaentment, per mitjà de documentació que s'incorpora a l'expedient; centre autoritzat per a impartir el segon cicle de l'Educació Infantil amb ?. unitats, per a la prestació del servici públic de l'educació en els termes previstos en la Llei Orgànica 8/1985, de 3 de juliol, reguladora del Dret a l'Educació, i en aplicació de l'Ordre d ?. d ????- de 200.., de la Conselleria de Cultura i Educació,
  
ACORDEN
  
Celebrar el present concert econòmic singular model A d'acord amb les clàusules següents:
  
Primera
  
El centre docent privat a què es referix el concert econòmic singular que ara se subscriu se sotmet a les normes establides en l'Ordre de 16 de novembre de 2000 (DOGV de 21 de novembre), i assumix les obligacions derivades del dit concert en els termes previstos en la dita ordre, en altres normes de desenrotllament que li siguen aplicables, i les que s'especifiquen en el present document administratiu. Així mateix, en tot el que no s'especifique en les citades normes, hi serà aplicable, supletòriament, el que establix la normativa que regula el règim de concerts establit en la Llei Orgànica 8/1985, de 3 de juliol, reguladora del Dret a l'Educació.
  
Segona
  
Segons el que establix l'ordre d'aprovació del concert econòmic singular de ... d .-???. de 200.., el nombre d'unitats acollides al dit concert és de :
  
[Per al segon període de concertació]
  
- ?.. unitats, per al curs 2001/2002.
  
- ?.. unitats, des del curs 2002/2003 fins al curs 2004/2005, estos dos inclusivament.
  
[Per a posteriors períodes]
  
- ?. unitats, des del curs 200../200.. fins al curs 200../200.., estos dos inclusivament.
  
Tercera
  
D'acord amb el que disposa l'apartat nové de l'Ordre de 16 de novembre de 2000 (DOGV de 21 de novembre), el concert econòmic singular tindrà una duració de quatre cursos escolars comptats des del que s'indica en la clàusula anterior.
  
Quarta
  
L'administració s'obliga a l'assignació de fons públics per al sosteniment del centre concertat, dins de la quantia global establida en els pressupostos de la Generalitat Valenciana, atenent els mòduls econòmics per unitat escolar en el segon cicle de l'Educació Infantil que es fixen en la Llei de Pressupostos de la Generalitat Valenciana per a cada exercici.
  
Quinta
  
1. L'administració pagarà:
  
A) Per mitjà de pagament delegat i mensualment, els següents conceptes:
  
a. Salaris del personal docent que siga treballador per compte d'altri de les unitats acollides a concert econòmic singular i cotització a la Seguretat Social relativa al dit personal.
  
b. Triennis del professorat indicat en el punt anterior i la seua cotització a la Seguretat Social.
  
c. Obligacions derivades de l'article 68.e) de l'Estatut dels Treballadors.
  
d. Salaris i càrregues socials dels professors substituts d'aquells que perceben la seua remuneració en nòmina de pagament delegat, sempre que el fet que origine la substitució dure més de set dies. No obstant això, no es pagaran les substitucions que es proposen si l'inici coincidix amb períodes vacacionals i fins a la finalització dels dits períodes. A este exclusiu efecte, s'entendrà per períodes vacacionals els determinats en el calendari escolar per a vacances de Nadal i Pasqua, així com el període entre els set dies abans de l'acabament del període lectiu del curs i el 31 d'agost següent.
  
En el cas que la suspensió del contracte per maternitat i el període de vacances coincidisquen en tot o en part, i el treballador i l'empresa hagen acordat una nova data de gaudi dels dies de vacances coincidents amb la suspensió de la maternitat, es pagaran els salaris i càrregues socials corresponents a la substitució del mencionat període de vacances.
  
B) Directament al titular del centre, els següents conceptes:
  
a. Les quantitats que, en concepte de salaris i càrregues socials, corresponguen al professorat cooperativista que presta els seus servicis en els nivells concertats. Les dites quantitats es calcularan sobre la base de les hores de dedicació del professorat cooperativista als nivells concertats, respecte de les hores totals que corresponen al centre, en funció de les unitats concertades.
  
b. Les quantitats que, en concepte de gastos variables, corresponguen al professorat cooperativista que presta els seus servicis en els nivells concertats. Les dites quantitats es calcularan, així mateix, sobre la base de les hores de dedicació del professorat cooperativista als nivells concertats, respecte de les hores totals que corresponen al centre, en funció de les unitats concertades.
  
Els pagaments que, pels conceptes a) i b) anteriors, es realitzen als centres, s'efectuaran trimestralment.
  
La titularitat del centre haurà de presentar, dins del mes següent al trimestre respecte del qual es va lliurar la quantitat, la justificació de gastos efectuats per les quantitats pagades al professorat cooperativista, en relació amb els conceptes a) i b) anteriors.
  
2. Els titulars dels centres podran percebre de les famílies les quantitats que s'establisquen per a cada exercici pressupostari per la Llei de Pressupostos de la Generalitat Valenciana. Les dites quantitats hauran d'atendre els gastos de funcionament del centre per a aquells conceptes que disposa l'Ordre de 26 de juny de 1989, per la qual es regula el procediment de justificació de l'apartat d'altres gastos en els centres concertats.
  
A l'acabament de cada curs escolar, la titularitat del centre haurà de presentar certificat detallat de l'acord del consell escolar aprovatori dels comptes relatius a l'apartat d'altres gastos.
  
Sense perjuí de l'anterior, la justificació de l'ús donat pel centre a les quantitats percebudes de les famílies se sotmetrà al control de la Inspecció Educativa, de la Intervenció General de la Conselleria d'Economia, Hisenda i Ocupació, així com de qualsevol altre òrgan de l'administració educativa.
  
Sexta
  
El concepte de pagament A) a), sumat al concepte de pagament B) a), no podrà en cap cas superar l'import determinat en l'apartat de salaris i càrregues socials que, en el mòdul de distribució de fons públics per unitat escolar, fixa anualment la Llei de Pressupostos de la Generalitat Valenciana.
  
Els conceptes de pagament A) c), A) d) i B) b) no podran, en cap cas, superar el fons general que es cree com a addició dels imports de gastos variables que corresponen a cada centre, segons el nombre d'unitats amb concert econòmic singular. En este sentit, la distribució del dit fons general s'efectuarà individualitzadament entre el personal docent acollit a pagament delegat dels centres concertats, d'acord amb les circumstàncies que concórreguen en cada professor. Respecte del professorat cooperativista, la societat cooperativa titular del centre haurà d'atendre totes les incidències en salaris i substitucions, i les corresponents obligacions tributàries i davant la Seguretat Social que es produïsquen al seu centre.
  
Sèptima
  
1. L'Administració efectuarà i ingressarà en el tresor les retencions corresponents a l'Impost sobre la Renda de les Persones Físiques del professorat inclòs en la nòmina de pagament delegat.
  
A este efecte, la titularitat del centre concertat autoritza la Direcció General de Centres Docents perquè, en nom seu, firme les declaracions trimestrals de les retencions a compte del IRPF (mod. 110), així com el resum anual de les dites retencions (mod. 190).
  
2. Així mateix, portarà a cap l'ingrés de les oportunes cotitzacions a la Seguretat Social del professorat inclòs en la nòmina de pagament delegat. No obstant això, en el supòsit de remissió dels documents oficials de cotització fora del termini establit a este efecte, s'aplicarà el que disposa la clàusula següent.
  
3. Les cooperatives s'obliguen a presentar, en el termini d'un mes des de l'acabament del trimestre corresponent:
  
a) Relació del personal cooperativista, amb desglossament de:
  
- Jornada laboral i quantitats percebudes per cada un d'ells com a contraprestació pel treball realitzat.
  
- Base de cotització i règim de Seguretat Social
  
- Quantitats retingudes i ingressades a Hisenda en concepte d'IRPF.
  
b) Els justificants de les quantitats percebudes directament pels socis cooperativistes i dels ingressos mensuals a la Seguretat Social i trimestrals a l'Agència Estatal Tributària corresponent.
  
Octava
  
La titularitat del centre es compromet a remetre mensualment, a la Direcció General de Centres Docents, dins dels terminis fixats per esta per a complir les obligacions d'ingrés legalment establides, els següents documents:
  
1. Documents oficials de cotització a la Seguretat Social (TC1 i TC2) del professorat inclòs en la nòmina de pagament delegat. Qualsevol responsabilitat que es derive d'errors en la confecció d'estos documents anirà a càrrec del titular del centre. Quan els butlletins siguen remesos a l'administració fora del termini establit, seran tornats al centre perquè faça l'ingrés en la tresoreria territorial corresponent. L'Administració reintegrarà al centre les quantitats pagades per este, exclosos recàrrecs, una vegada s'hagen rebut en la Direcció General de Centres Docents els butlletins de cotització amb el segell del banc o caixa que acredite l'ingrés del seu import.
  
2. Nòmines del professorat del nivell acollit a concert econòmic singular que es trobe inclòs en la nòmina de pagament delegat. Tota variació que es produïsca en la nòmina i que comporte alteració de les retribucions percebudes pel professorat haurà de ser documentalment justificada, si és procedent, pel titular del centre, com a ocupador en la relació laboral. En este sentit, tota variació es realitzarà a instància de la titularitat, prèvia petició d'esta, en actuar l'administració com a mera intermediària en la relació laboral que unix la titularitat del centre amb el treballador.
  
La titularitat queda obligada al reintegrament de les quantitats pagades de més que la Conselleria efectue per nòmina de pagament delegat quan causa siga la no comunicació pel titular d'una circumstància determinant de la quantificació dels conceptes que apareixen en la nòmina. Si és així, l'administració, una vegada detectada i quantificada la variació que no ha sigut degudament notificada, podrà compensar d'ofici el deute amb les quantitats que, en concepte d'altres gastos d'este o d'un altre nivell educatiu, s'hagen de pagar al centre, garantint sempre l'audiència a l'interessat.
  
Quan la variació consistisca en l'alta d'un professor en la nòmina de pagament delegat, el titular del centre haurà de remetre a la Direcció General de Centres Docents els següents documents:
  
\* Fotocòpies de:
  
- L'alta en la Seguretat Social.
  
- La titulació que habilita el professor per a impartir la docència en el segon cicle de l'Educació Infantil.
  
- El contracte de treball comunicat a l'organisme competent en matèria de contractació.
  
\* Fotocòpia o certificat literal degudament subscrit pel secretari del consell escolar de l'acta de la reunió d'este, en què es van fixar els criteris de selecció del nou professor.
  
\* Fotocòpia de la notificació del titular del centre al consell escolar de la provisió de professors que efectue.
  
Novena
  
Totes les activitats del professorat dels centres concertats, tant lectives com complementàries, els costos econòmics de les quals es justifiquen, així com les retribuïdes com a pagament delegat per l'administració, hauran de realitzar-se en el nivell d'ensenyament objecte del concert.
  
Deu
  
La provisió de les vacants de personal docent en unitats concertades es realitzarà segons el que disposa l'article 60 de la LODE, modificat per la disposició final primera, punt 7 de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, i l'article 26.3 del Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius.
  
A l'efecte de complir el que disposa l'article 60.1 de la LODE, pel que fa a publicitat de les vacants, estes hauran de ser notificades a la Direcció General de Centres Docents amb un mes d'antelació a la data prevista de producció de la vacant. Si es tractara d'una vacant la causa de la qual la fera absolutament impredicible, la comunicació haurà d'entrar en la Conselleria dins dels 5 dies següents a la producció de dita vacant.
  
En les comunicacions de vacants haurà de fer-se constar un termini de presentació d'instàncies, que no podrà ser inferior a 10 dies naturals comptats des de la data d'entrada en la Conselleria de la dita comunicació.
  
Sense perjuí del que establixen els articles 61 i 62 de la LODE, i en el cas que la Direcció General de Centres Docents comprove que en el procediment de selecció del professor s'ha produït algun incompliment no reparable del concert econòmic singular que es firma, l'administració no assumirà el pagament delegat d'este. La delegació de pagament només esdevindrà efectiva des de la data en què, una vegada esmenats els defectes comunicats al centre, acabe el procés de provisió de la vacant.
  
Onze
  
El titular del centre concertat s'obliga a impartir els ensenyaments objecte del concert i podrà percebre de l'alumnat, exclusivament, les quantitats que es fixen en la Llei de Pressupostos de la Generalitat Valenciana per a cada exercici.
  
Així mateix, s'obliga a impartir els ensenyaments ajustant-se, en tot cas, als corresponents programes i plans d'estudi i amb subjecció a les normes d'ordenació acadèmica en vigor.
  
Dotze
  
Les activitats escolars complementàries, les extraescolars i els servicis escolars que es porten a cap en el nivell acollit al concert econòmic singular, hauran de complir la normativa que regisca estes activitats i servicis als centres concertats.
  
Tretze
  
En virtut del concert econòmic singular, el titular del centre s'obliga al compliment de les normes d'admissió d'alumnat en centres sostinguts amb fons públics, establides a este efecte a la Comunitat Valenciana.
  
Així mateix, el titular del centre s'obliga al fet que l'oferta de places vacants s'ajuste a les previsions que resulten de la planificació realitzada per l'administració educativa amb la finalitat de garantir una oferta suficient de llocs escolars sostinguts amb fons públics.
  
Catorze
  
El titular del centre acollit a concert econòmic singular s'obliga a complir les disposicions que es dicten relatives a la renovació del consell escolar del centre.
  
Quinze
  
El titular del centre s'obliga a tindre en funcionament el nombre total d'unitats escolars corresponents al segon cicle de l'Educació Infantil objecte del concert econòmic singular, així com a tindre una relació alumnes/professor per unitat no inferior a 13/1.
  
Setze
  
El titular del centre acollit al règim de concert econòmic singular haurà de fer constar en la documentació i publicitat del centre la seua condició de centre acollit a este tipus de concert.
  
De la mateixa manera, haurà de posar en coneixement dels membres de la comunitat escolar i, si és procedent, de les autoritats competents, el caràcter propi del centre, en el cas que n'hi haguera.
  
Dèsset
  
Seran causa d'extinció del concert les assenyalades en l'apartat sèptim de l'Ordre de 16 de novembre de 2000 (DOGV de 21 de novembre).
  
Díhuit
  
Les qüestions de litigi que es deriven de l'aplicació d'este concert es resoldran segons el que disposa l'article 8 del Reglament de Normes Bàsiques sobre Concerts Educatius, aprovat pel Reial Decret 2.377/1985, de 18 de desembre.
  
I perquè així conste, en la data i al lloc més amunt indicats, es firma en tres exemplars.
  
?Concert econòmic singular model B, que subscriu la Conselleria de Cultura i Educació i la cooperativa d'ensenyament titular del centre docent privat d'educació compensatòria ?????????, amb número de codi ?????., per al finançament del segon cicle de l'Educació Infantil, a l'empara de la disposició addicional segona, 3, de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents.
  
..................., ......... d .....-??. de 200..
  
D'una part, el Sr./la Sra. ......-???????..., conseller de Cultura i Educació, en virtut del que disposa l'apartat onze de l'Ordre de 16 de novembre de 2000, de la Conselleria de Cultura i Educació, per la qual es regulen els sistemes de finançament que regiran el sosteniment amb fons públics de les unitats corresponents al segon cicle de l'Educació Infantil de què disposen els centres de titularitat de les corporacions locals, d'altres administracions públiques i de titularitat privada concertats en educació bàsica (DOGV de 21 de novembre de 2000), i en l'Ordre d ?.. d ?????de ??., de la Conselleria de Cultura i Educació, per la qual s'aproven els concerts econòmics singulars (DOGV d - d ??????.de 200..)
  
D'altra part, el Sr./la Sra. ......-???, amb DNI núm. ..-?., en qualitat de ......-?..del centre docent privat .....-???....... inscrit en el Registre de Centres Docents de la Comunitat Valenciana amb el número ??....-.., ubicat al carrer o plaça...-?????, número ?. de ?????.. (...-????), com acredita fefaentment per mitjà de documentació que s'incorpora a l'expedient; centre autoritzat per a impartir el segon cicle de l'Educació Infantil amb ?. unitats, per a la prestació del servici públic de l'educació en els termes previstos en la Llei Orgànica 8/1985, de 3 de juliol, reguladora del Dret a l'Educació, i en aplicació de l'Ordre d ?. d ????- de 200.., de la Conselleria de Cultura i Educació
  
ACORDEN
  
Celebrar el present concert econòmic singular model B, d'acord amb les següents clàusules:
  
Primera
  
El centre docent privat a què es referix el concert econòmic singular que ara se subscriu se sotmet a les normes establides en l'Ordre de 16 de novembre de 2000 (DOGV de 21 de novembre), i assumix les obligacions derivades del concert econòmic singular en els termes previstos en la dita ordre, en altres normes de desenrotllament que li siguen aplicables, i les que s'especifiquen en el present document administratiu. Així mateix, en tot el que no s'especifique en les citades normes, hi serà aplicable, supletòriament, el que establix la normativa que regula el règim de concerts establit en la Llei Orgànica 8/1985, de 3 de juliol, reguladora del Dret a l'Educació.
  
Segona
  
Segons el que establix l'ordre d'aprovació del concert econòmic singular d ... d .-???. de 200.., el nombre d'unitats acollides al dit concert és de :
  
- ?. unitats, des del curs 200../200.. fins al curs 200../200.., estos dos inclusivament.
  
Tercera
  
D'acord amb el que disposa l'apartat nou de l'Ordre de 16 de novembre de 2000 (DOGV de 21 de novembre), el concert econòmic singular tindrà una duració de quatre cursos escolars comptats des del que s'indica en la clàusula anterior.
  
Quarta
  
L'administració s'obliga a l'assignació de fons públics per al sosteniment del centre concertat, dins de la quantia global establida en els pressupostos de la Generalitat Valenciana, en funció dels mòduls econòmics per unitat escolar en el segon cicle de l'Educació Infantil que es fixen en la Llei de Pressupostos de la Generalitat Valenciana per a cada exercici.
  
Quinta
  
L'Administració pagarà:
  
A) Per mitjà de pagament delegat i mensualment, els següents conceptes:
  
a. Salaris del personal docent que siga treballador per compte d'altri de les unitats acollides a concert econòmic singular i cotització a la Seguretat Social relativa al dit personal.
  
b. Triennis del professorat indicat en el punt anterior i la seua cotització a la Seguretat Social.
  
c. Obligacions derivades de l'article 68.e) de l'Estatut dels Treballadors.
  
d. Salaris i càrregues socials dels professors substituts d'aquells que perceben la seua remuneració en nòmina de pagament delegat, sempre que el fet que origine la substitució dure més de set dies. No obstant això, no es pagaran les substitucions que es proposen si l'inici coincidix amb períodes vacacionals i fins a l'acabament dels dits períodes. A este exclusiu efecte, s'entendrà per períodes vacacionals els determinats en el calendari escolar per a vacances de Nadal i Pasqua, així com el període entre els set dies abans de l'acabament del període lectiu del curs i el 31 d'agost següent.
  
En el cas que la suspensió del contracte per maternitat i el període de vacances coincidisquen en tot o en part, i el treballador i l'empresa hagen acordat una nova data de gaudi dels dies de vacances coincidents amb la suspensió de la maternitat, es pagaran els salaris i càrregues socials corresponents a la substitució del mencionat període de vacances.
  
B) Directament al titular del centre els següents conceptes:
  
a. Les quantitats que, en concepte de salaris i càrregues socials, corresponguen al professorat cooperativista que presta els seus servicis en els nivells concertats. Les dites quantitats es calcularan sobre la base de les hores de dedicació del professorat cooperativista als nivells concertats, respecte de les hores totals que corresponen al centre, en funció de les unitats concertades.
  
b. Les quantitats que, en concepte de gastos variables, corresponguen al professorat cooperativista que presta els seus servicis en els nivells concertats. Les dites quantitats es calcularan, així mateix, sobre la base de les hores de dedicació del professorat cooperativista als nivells concertats, respecte de les hores totals que corresponen al centre, en funció de les unitats concertades.
  
Els pagaments que, pels conceptes a) i b) anteriors, es realitzen als centres, s'efectuaran trimestralment.
  
La titularitat del centre haurà de presentar, dins del mes següent al trimestre respecte del qual es va lliurar la quantitat, la justificació de gastos efectuats per les quantitats pagades al professorat cooperativista, en relació amb els conceptes a) i b) anteriors.
  
c. Les despeses de funcionament per aquells conceptes que disposa l'Ordre de 26 de juny de 1989, per la qual es regula el procediment de justificació de l'apartat d'altres gastos als centres concertats. Els pagaments que per este concepte es realitzen als centres s'efectuaran trimestralment. El titular del centre haurà de presentar, a l'acabament de cada curs escolar, certificat detallat de l'acord del consell escolar aprovatori dels comptes.
  
Sense perjuí de l'anterior, la justificació de l'ús donat pel centre a les quantitats pagades per la Conselleria de Cultura i Educació se sotmetrà al control de la Inspecció Educativa, de la Intervenció General de la Conselleria d'Economia, Hisenda i Ocupació, així com de qualsevol altre òrgan de l'administració educativa.
  
Sexta
  
El concepte de pagament A) a), sumat al concepte de pagament B) a), no podrà en cap cas superar l'import determinat en l'apartat de salaris i càrregues socials que, en el mòdul de distribució de fons públics per unitat escolar, fixa anualment la Llei de Pressupostos de la Generalitat Valenciana.
  
El concepte de pagament B) c) no podrà, en cap cas, superar l'import determinat en l'apartat d'altres gastos que fixa la Llei de Pressupostos de la Generalitat Valenciana en el mòdul de distribució de fons públics per unitat escolar.
  
Els conceptes de pagament A) c), A) d) i B) b) no podran, en cap cas, superar el fons general que es cree com a addició dels imports de gastos variables que corresponen a cada centre, segons el nombre d'unitats amb concert econòmic singular. En este sentit, la distribució del dit fons general s'efectuarà individualitzadament entre el personal docent acollit a pagament delegat dels centres concertats, d'acord amb les circumstàncies que concórreguen en cada professor. Respecte del professorat cooperativista, la societat cooperativa titular del centre haurà d'atendre totes les incidències en salaris i substitucions, i les corresponents obligacions tributàries i davant la Seguretat Social que es produïsquen al seu centre.
  
Sèptima
  
1. L'Administració efectuarà i ingressarà en el tresor les retencions corresponents a l'Impost sobre la Renda de les Persones Físiques del professorat inclòs en la nòmina de pagament delegat.
  
A este efecte, la titularitat del centre concertat autoritza la Direcció General de Centres Docents perquè, en nom seu, firme les declaracions trimestrals de les retencions a compte de l'IRPF (mod. 110), així com el resum anual de les dites retencions (mod. 190).
  
2. Així mateix, portarà a cap l'ingrés de les oportunes cotitzacions a la Seguretat Social del professorat inclòs en la nòmina de pagament delegat. No obstant això, en el supòsit de remissió dels documents oficials de cotització fora del termini establit a este efecte, s'aplicarà el que disposa la clàusula següent.
  
3. Les cooperatives s'obliguen a presentar, en el termini d'un mes des de l'acabament del trimestre corresponent:
  
a) Relació del personal cooperativista, amb desglossament de:
  
- Jornada laboral i quantitats percebudes per cada un d'ells com a contraprestació pel treball realitzat.
  
- Base de cotització i règim de Seguretat Social.
  
- Quantitats retingudes i ingressades a Hisenda en concepte d'IRPF.
  
b) Els justificants de les quantitats percebudes directament pels socis cooperativistes, i dels ingressos mensuals a la Seguretat Social i trimestrals a l'Agència Estatal Tributària corresponent.
  
Octava
  
La titularitat del centre es compromet a remetre mensualment, a la Direcció General de Centres Docents, dins dels terminis fixats per esta per a complir les obligacions d'ingrés legalment establides, els següents documents:
  
1. Documents oficials de cotització a la Seguretat Social (TC1 i TC2) del professorat inclòs en la nòmina de pagament delegat. Qualsevol responsabilitat que es derive d'errors en la confecció d'estos documents anirà a càrrec del titular del centre. Quan els butlletins siguen remesos a l'administració fora del termini establit, seran tornats al centre perquè faça l'ingrés en la tresoreria territorial corresponent. L'Administració reintegrarà al centre les quantitats pagades per este, exclosos recàrrecs, una vegada s'hagen rebut en la Direcció General de Centres Docents els butlletins de cotització amb el segell del banc o caixa que acredite l'ingrés del seu import.
  
2. Nòmines del professorat del nivell acollit a concert econòmic singular que es trobe inclòs en la nòmina de pagament delegat. Tota variació que es produïsca en la nòmina i que comporte alteració de les retribucions percebudes pel professorat haurà de ser documentalment justificada, si és procedent, pel titular del centre, com a ocupador en la relació laboral. En este sentit, tota variació es realitzarà a instàncies de la titularitat, prèvia petició d'esta, en actuar l'administració com a mera intermediària en la relació laboral que unix la titularitat del centre amb el treballador.
  
La titularitat queda obligada al reintegrament de les quantitats pagades de més que la Conselleria efectue per nòmina de pagament delegat quan la causa siga la no comunicació pel titular d'una circumstància determinant de la quantificació dels conceptes que apareixen en la nòmina. Si és així, l'administració, una vegada detectada i quantificada la variació que no ha sigut degudament notificada, podrà compensar d'ofici el deute amb les quantitats que, en concepte d'altres gastos d'este o d'un altre nivell educatiu, s'hagen de pagar al centre, garantint sempre l'audiència a l'interessat.
  
Quan la variació consistisca en l'alta d'un professor en la nòmina de pagament delegat, el titular del centre haurà de remetre a la Direcció General de Centres Docents els següents documents:
  
\* Fotocòpies de:
  
- L'alta en la Seguretat Social.
  
- La titulació que habilita el professor per a impartir la docència en el segon cicle de l'Educació Infantil.
  
- El contracte de treball comunicat a l'organisme competent en matèria de contractació.
  
\* Fotocòpia o certificat literal degudament subscrit pel secretari del consell escolar de l'acta de la reunió d'este en què es van fixar els criteris de selecció del nou professor.
  
\* Fotocòpia de la notificació del titular del centre al consell escolar de la provisió de professors que efectue.
  
Novena
  
Totes les activitats del professorat dels centres concertats, tant lectives com complementàries, els costos econòmics de les quals es justifiquen, així com les retribuïdes com a pagament delegat per l'administració, hauran de realitzar-se en el nivell d'ensenyament objecte del concert.
  
Deu
  
La provisió de les vacants de personal docent en unitats concertades es realitzarà segons el que disposa l'article 60 de la LODE, modificat per la disposició final primera, punt 7 de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, i l'article 26.3 del Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius.
  
A l'efecte de complir el que disposa l'article 60.1 de la LODE, pel que fa a publicitat de les vacants, estes hauran de ser notificades a la Direcció General de Centres Docents amb un mes d'antelació a la data prevista de producció de la vacant. Si es tractara d'una vacant la causa de la qual la fera absolutament impredicible, la comunicació haurà d'entrar en la Conselleria dins dels 5 dies següents a la producció de dita vacant.
  
En les comunicacions de vacants haurà de fer-se constar un termini de presentació d'instàncies, que no podrà ser inferior a 10 dies naturals comptats des de la data d'entrada en la Conselleria de la dita comunicació.
  
Sense perjuí del que establixen els articles 61 i 62 de la LODE, i en el cas que la Direcció General de Centres Docents comprove que en el procediment de selecció del professor s'ha produït algun incompliment no reparable del concert econòmic singular que es firma, l'administració no assumirà el pagament delegat d'este. La delegació de pagament només esdevindrà efectiva des de la data en què, una vegada esmenats els defectes comunicats al centre, acabe el procés de provisió de la vacant.
  
Onze
  
El titular del centre concertat s'obliga a impartir gratuïtament els ensenyaments objecte del concert.
  
Així mateix, s'obliga a impartir els ensenyaments ajustant-se, en tot cas, als corresponents programes i plans d'estudi i amb subjecció a les normes d'ordenació acadèmica en vigor.
  
Així, doncs, per la impartició dels ensenyaments del nivell educatiu objecte del concert no es podrà percebre cap quantitat que, directament o indirectament, supose una contrapartida econòmica per la dita activitat.
  
Dotze
  
Les activitats escolars complementàries, les extraescolars i els servicis escolars que es porten a cap en el nivell acollit al concert econòmic singular hauran de complir la normativa que regisca estes activitats i servicis als centres concertats.
  
Tretze
  
En virtut del concert econòmic singular, el titular del centre s'obliga al compliment de les normes d'admissió d'alumnat en centres sostinguts amb fons públics, establides a este efecte a la Comunitat Valenciana.
  
Així mateix, el titular del centre s'obliga al fet que l'oferta de places vacants s'ajuste a les previsions que resulten de la planificació realitzada per l'administració educativa amb la finalitat de garantir una oferta suficient de llocs escolars sostinguts amb fons públics.
  
Catorze
  
El titular del centre acollit a concert econòmic singular s'obliga a complir les disposicions que es dicten relatives a la renovació del consell escolar del centre.
  
Quinze
  
El titular del centre s'obliga a tindre en funcionament el nombre total d'unitats escolars corresponents al segon cicle de l'Educació Infantil objecte del concert econòmic singular, així com a tindre una relació alumnes/professor per unitat no inferior a 13/1.
  
Setze
  
El titular del centre acollit al règim de concert econòmic singular haurà de fer constar en la documentació i publicitat del centre la seua condició de centre acollit a este tipus de concert.
  
De la mateixa manera, haurà de posar en coneixement dels membres de la comunitat escolar i, si és procedent, de les autoritats competents, el caràcter propi del centre, en el cas que n'hi haguera.
  
Dèsset
  
Seran causa d'extinció del concert les assenyalades en l'apartat sèptim de l'Ordre de 16 de novembre de 2000 (DOGV de 21 de novembre).
  
Díhuit
  
Les qüestions de litigi que es deriven de l'aplicació d'este concert es resoldran segons el que disposa l'article 8 del Reglament de Normes Bàsiques sobre Concerts Educatius, aprovat per Reial Decret 2377/1985, de 18 de desembre.
  
I perquè així conste, en la data i al lloc més amunt indicats, es firma en tres exemplars?.
  
DISPOSICIÓ TRANSITÒRIA
  
Única
  
En relació amb aquells centres de titularitat d'una cooperativa d'ensenyament que hagen subscrit concert econòmic singular per al curs 2001/2002 i següents, el representant de la titularitat podrà demanar, a la direcció territorial de Cultura i Educació que corresponga, la substitució del model de document que va subscriure pel nou model de document que s'inclou en l'annex III de l'Ordre de 16 de novembre de 2000, com disposa esta ordre. La dita sol·licitud haurà de formular-se en el termini de 15 dies des de l'endemà del dia que es publique esta ordre en el Diari Oficial de la Generalitat Valenciana. Per a la subscripció del nou document administratiu no serà preceptiva la presentació de la documentació arreplegada en l'apartat onze, 5.1 i 5.2 de l'ordre.
  
DISPOSICIÓ FINAL
  
La present ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això, el que s'hi disposa, a excepció del que es referix als documents administratius de concert que han de subscriure les cooperatives d'ensenyament, esdevindrà efectiu en la tramitació dels expedients de sol·licitud de concerts econòmics singulars que tinga lloc per al curs 2002/2003 i següents.
  
València, 7 de gener de 2002
  
El conseller de Cultura i Educació, p.s.r. (art. 4.1 del Decret 111/2000, DOGV núm. 3.798, de 21 de juliol), la subsecretària,


Còpia Permalink ELI